cyanic-selkie/wikianc huggingface dataset:
เคมิสทรี
ประวัติวงเคมิสทรี
พฤศจิกายนปีเดียวกัน CHEMISTRY ออกซิงเกิล Triple-A-side single (ซิงเกิลที่ 6) “It Takes Two / SOLID DREAM / MOVE ON” ติดอันดับ 1 Oricon Chart ทันที ที่ออกจำหน่าย ตามด้วยซิงเกิล "My Gift To You” ที่ออกจำหน่ายแบบจำกัด และจำหน่ายหมดเพียงวันแรกที่ออกจำหน่าย เพลงนี้ได้รับความนิยมมากเพราะออกจำหน่ายในช่วงปลายปีรับเทศกาลคริสต์มาสและปีใหม่ เพลงนี้ยังเป็นเพลงโฆษณาบริการ Movie Mail ของเครือค่ายโทรศัพท์มือถือ “au by KDDI” อีกด้วย
CHEMISTRY ออกอัลบั้มที่ 2 ชื่อ “Second To None” ติดอันดับ 1 Oricon นาน 2 สัปดาห์ และทำให้ CHEMISTRY กลายเป็นศิลปินชายกลุ่มแรก และกลุ่มที่ 3 ของศิลปินทั้งหมดของญี่ปุ่นที่ออกผลงานแล้วติดอันดับ 1 ในทันทีที่ออกจำหน่าย พร้อมยอดขายกว่า 2.3 ล้านก้อปปี้ และยังคงแรงไม่หยุด
CHEMISTRY ออกแสดงคอนเสิร์ทครั้งแรกในฤดูใบไม้ผลิปี 2002 เป็นการแสดงในคลับไม่มีที่นั่ง (ยืนดูอย่างเดียว) ตามด้วย Acoustic tour ในฤดูร้อนปีเดียวกัน และทัวร์ใน Aarena/hall ในฤดูใบไม้ผลิปี 2003 มีผู้ชมกว่า 120,000 คน และบัตรขายหมดในพริบตา
มิถุนายนปี 2003 ออกอัลบั้มพิเศษ Between The Lines ขายไปกว่า 1 ล้านก๊อปปี้ ตามมาด้วยซิงเกิลที่ 8 “Ashita E Kaeru / Us” และดีวีดีและวิดีโอบันทึกการแสดงสดและเบื้องหลัง ที่ก็ไปติดอันดับ 1 Oricon เช่นกัน ทำให้ Chemistry เป็นศิลปินที่ทำยอดขายสูงสุดในช่งมกราคม-มิถุนายนปี 2003 จากการสำรวจของ Oricon
ปีเดียวกันนี้เอง CHEMISTRY กลายเป็นศิลปินที่มีเพลงประกอบโฆษณาสินค้ามากมาย มากถึง 10 เพลง อัลบั้มชุดที่ 2 Second To None ที่ออกขายช่วงต้นปี กลายเป็นอัลบั้มขายดีที่สุดของปี 2003 ในญี่ปุ่น
18 กุมภาพันธ์ปี 2004 CHEMISTRY ออกอัลบั้มที่ 3 One X One (ออกเสียง วัน บาย วัน) ขึ้นอันดับ 1 อีกเช่นเคย พร้อมกันกับทัวร์คอนเสิร์ทอัลบั้มในเดือนเมษายน กับ “CHEMISTRY 2004 ARENA TOUR One X One" ใน 11 เมือง กับ 15 โชว์ ต่อหน้าผู้ชมกว่า 230,000 คน
27 ตุลาคมปีเดียวกัน ออกซิงเกิลเพลงที่ 12 เพลง “Long Long Way” เป็นเพลงโฆษณา Suntory whiskey “Kakubin” ตามมาด้วยซิงเกิลที่ 13 “Shiro No Toiki” (White Breath) ออกมาในวันที่ 1 ธันวาคม
26 มกราคมปี 2005 Chemistry ออกอัลบั้มพิเศษรับฤดูหนาวชื่อ HOT CHEMISTRY พร้อมกันกับดีวีดีบันทึกการแสดงสดชุด CHEMISTRY in SUNTORY ตามมาด้วยซิงเกิล “Kimi Ga Iru” (You Are There) เพลงประกอบละครดัง ที่มีเพลงแถมคือ “Dance With Me” (Korea/Japan Version) เพลงเอกจาก Japan-Korea Friendship Year 2005
กรกฎาคมปี 2005 ออกซิงเกิลที่ 15 “Wings Of Words” และซิงเกิลที่ 16 เพลง "almost in love" ที่ออกจำหน่ายเมื่อ 2 พฤศจิกายน 2005
ตุลาคม 2006 ออกซิงเกิล Yakusoku no Basho 'The Place of Promise' หลังจากนั้นพวกเขาได้ร่วมงานกับจอห์น เลเจนด์‎ ในเพลง Tookage 'Distant Shadow' ธันวาคม 2006 ออกซิงเกิล 'Top of the World'
วัดหงษ์ทอง (จังหวัดนนทบุรี)
วัดหงษ์ทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งตะวันออกของแม่น้ำเจ้าพระยา ในหมู่ที่ 3 บ้านหงษ์ทอง ตำบลบางพูด อำเภอปากเกร็ด จังหวัดนนทบุรี ปัจจุบันพระครูกิตติเขมาภิรม (ประจวบ ตินตะโมระ) ดำรงตำแหน่งเป็นเจ้าอาวาส
อาคารเสนาสนะประกอบด้วยอุโบสถ สร้างเมื่อ พ.ศ. 2518 เป็นอาคารคอนกรีตเสริมเหล็ก ภายในอุโบสถประดิษฐานพระประธาน เป็นพระพุทธรูปปางมารวิชัย และมีพระพุทธบาทจำลอง ขุดพบเมื่อ พ.ศ. 2526 ศาลาการเปรียญ เป็นอาคารคอนกรีตเสริมเหล็กทรงไทยชั้นเดียว หอสวดมนต์ สร้างเมื่อ พ.ศ. 2540 เป็นอาคารคอนกรีตเสริมเหล็กทรงไทยประยุกต์ 2 ชั้น กุฏิสงฆ์ เป็นอาคารครึ่งตึกครึ่งไม้ วิหาร เป็นอาคารคอนกรีตเสริมเหล็ก และศาลาบำเพ็ญกุศล สร้างด้วยคอนกรีตเสริมเหล็ก
Mycoplasma laboratorium
ไมโคพลาสมา แลบราโทเรียม (Mycoplasma laboratorium) เป็นสปีชีส์ที่เกิดจากการสังเคราะห์แบคทีเรียบางส่วน ซึ่งนำมาจากจีโนมของ ไมโคพลาสมา เจนิทาเลียม ความพยายามในชีววิทยาสังเคราะห์นี้ดำเนินการภายในสถาบัน เจ. เครก เวนเทอร์ โดยทีมนักวิทยาศาสตร์อย่างน้อย 20 คน นำโดยแฮมิลตัน สมิธ นักวิทยาศาสตร์รางวัลโนเบล รวมทั้งนักวิจัยดีเอ็นเอ เครก เวนเทอร์ และนักจุลชีววิทยา ไคลด์ เอ. ฮัตช์สัน
ทีมนักวิทยาศาสตร์ตั้งใจที่จะสังเคราะห์ลำดับดีเอ็นเอโครโมโซมอันประกอบด้วยยีน 382 อันเหล่านี้ เมื่อแบบโครโมโซมซึ่งประกอบด้วยยีนน้อยที่สุด 382 อันเหล่านี้ได้รับการสังเคราะห์แล้ว ทีมนักวิทยาศาสตร์ก็ตั้งใจที่จะปลูกถ่ายจากเซลล์ ''เอ็ม. เจนิทาเลียม เพื่อสร้าง เอ็ม. แลบราโทเรียม''
แบคทีเรีย ''เอ็ม. เจนิทาเลียม'' ซึ่งได้รับการปลูกถ่ายคาดว่าจะสามารถจำลองตัวเองอยู่ได้พร้อมกับดีเอ็นเอที่มนุษย์สร้างขึ้น จึงถือได้ว่ามันเป็นสิ่งมีชีวิตที่มีส่วนสังเคราะห์มากที่สุดจนถึงปัจจุบัน ถึงแม้ว่าระบบของโมเลกุลและสิ่งแวดล้อมทางเคมีที่ทำให้เซลล์จำลองตัวเองนั้นจะไม่ใช่การสังเคราะห์ก็ตาม
ในปี พ.ศ. 2546 ทีมนักวิทยาศาสตร์นี้ได้สาธิตวิธีการที่รวดเร็วของการสังเคราะห์จีโนมจากรอยขีดข่วน และสามารถสร้างจีโนม 5,386 คู่เบสของไวรัสทำลายแบคทีเรีย Phi X 174 ได้ภายในเวลาสองสัปดาห์ อย่างไรก็ตาม จีโนมของ ''เอ็ม. แลบราโทเรียม'' นี้มีขนาดใหญ่กว่า 50 เท่า ในเดือนมกราคม พ.ศ. 2551 ทีมนักวิทยาศาสตร์ได้รายงานว่าตนประสบความสำเร็จของการสังเคราะห์โครโมโซมซึ่งมีคู่เบส 580,000 คู่ ของ ''เอ็ม. เจนิทาเลียม โดยมีการปรับแต่งเล็กน้อยเพื่อให้มันไม่ติดเชื้อและเพื่อให้สามารถแยกแยะได้จากชนิดที่อาศัยอยู่ตามธรรมชาติ พวกเขาตั้งชื่อจีโนมนี้ว่า ไมโคพลาสมา เจนิทาเลียม JCVI-1.0'' ทีมยังได้สาธิตกระบวนการการปลูกถ่ายจีโนม (ซึ่งไม่ได้สังเคราะห์) จากสปีชีส์ไมโคพลาสมาหนึ่งไปยังอีกสปีชีส์หนึ่งเมื่อเดือนมิถุนายน พ.ศ. 2550 ในปี พ.ศ. 2553 พวกเขาแสดงให้เห็นว่าสามารถสังเคาะห์จีโนมซึ่งมี 1,000,000 คู่เบสได้จาก ไมโคพลาสมา ไมโคไอดส์ จากรอยขีดข่วนและสามารถปลูกถ่ายไปเข้าไปในเซลล์ ไมโคพลาสมา คาปริโคลัม; จีโนมใหม่นั้นได้ยึดครองเซลล์และสิ่งมีชีวิตใหม่ก็ได้เพิ่มจำนวนมากขึ้น
สถาบัน เจ. เครก เวนเทอร์ยังได้จดสิทธิบัตรสำหรับจีโนม ไมโคพลาสมา แลบราโทเรียม ("จีโนมแบคทีเรียน้อยที่สุด") ในสหรัฐอเมริกาและในระดับนานาชาติเมื่อปี พ.ศ. 2549  การขยายโดเมนของสิทธิบัตรชีววิทยานี้ถูกท้าทายจากองค์การเฝ้าระวัง Action Group on Erosion, Technology and Concentration.
พ.ศ. 2575
พุทธศักราช 2575 ตรงกับปีคริสต์ศักราช 2032 เป็นปีอธิกสุรทินที่วันแรกเป็นวันพฤหัสบดีตามปฏิทินเกรกอเรียน และเป็น
พญาผากอง
พญาผากองหรือพระยาผากองเป็นกษัตริย์ที่เคยปกครองเมืองน่าน เมืองปัวในสมัยสุโขทัย มี 2 องค์คือ พญาผากอง (ผู้ปู่) ครองราชย์ พ.ศ. 1863 - 1892 และพญาผากอง (ผู้หลาน) ครองราชย์ พ.ศ. 1904 - 1929 แต่ในเอกสารบางฉบับเปลี่ยนชื่อพญาผากอง (ผู้ปู่) เป็นพญาผานอง
เทรูโอะ มัตสึยามะ
เทรูโอะ มัตสึยามะ นักมวยสากลชาวญี่ปุ่น เกิดเมื่อ 25 พฤศจิกายน พ.ศ. 2477 ที่โอซากะ ประเทศญี่ปุ่น สถิติการชก 30 ครั้ง ชนะ 13 (น็อค 1) เสมอ 1 แพ้ 16
พญาผากอง
พญาผากอง (ผู้ปู่) หรือพญาผานอง เป็นโอรสของเจ้าเก้าเกื่อนหรือปู่ฟ้าฟื้น เดิมชื่อขุนใสหรือขุนใส่ยศ สืบเชื้อสายมาจากพญาภูคา เจ้าเมืองภูคา ขุนฟอง ปู่ของพญาผานองแยกมาตั้งเมืองพลัวหรือเมืองปัว ครองราชย์ พ.ศ. 1863 - 1892 เมื่อสวรรคตแล้ว โอรสสององค์คือเจ้าไสและเจ้ากานเมืองได้ครองราชย์ต่อมา พญาการเมืองมีโอรสชื่อพญาผากอง ครองราชย์ พ.ศ. 1904 - 1929 พญาผากองนี้เป็นผู้สร้างเมืองน่านที่เวียงกุม บ้านห้วยไคร้ เมื่อ พ.ศ. 1909 เชื้อสายของพญาผากองได้ครองเมืองน่านจนถึงเจ้าผาแสงเป็นองค์สุดท้าย ก่อนที่ทางเชียงใหม่จะส่งคนมาปกครองเมืองน่านโดยตรง
พญาผากอง (ผู้หลาน) นี้น่าจะเป็นองค์เดียวกับท้าวผาคองในพงศาวดารฉบับหลวงประเสริฐฯที่ยกทัพมาช่วยสุโขทัยรบกับสมเด็จพระบรมราชาธิราชที่ 1 เมื่อ พ.ศ. 1919 ซึ่งทัพท้าวผาคองแตก ถูกฝ่ายอยุธยาจับเป็นเชลยได้มาก
กีฬาจักรยานในโอลิมปิกฤดูร้อน 1912
การแข่งขันจักรยานในโอลิมปิกฤดูร้อน 1912 เป็นการแข่งขันกีฬาจักรยานในกีฬาโอลิมปิกฤดูร้อนครั้งที่ 5 ที่กรุงสต็อคโฮล์ม ประเทศสวีเดน ระหว่างวันที่ 7 กรกฎาคม พ.ศ. 2459 จัดขึ้นที่สนาม Lake Mälaren ซึ่งการแข่งขันกีฬาจักรยานครั้งนี้มีการแข่งขันทั้งหมด 2 รายการ คือ ประเภททีมชาย 2 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 123 คน จาก 16 ประเทศ
รัฐสุลต่านซูลู
รัฐสุลต่านซูลู (ยาวี: سلطنة سولو دار الإسلام) เป็นรัฐสุลต่านในประวัติศาสตร์ มีพื้นที่ครอบคลุมหมู่เกาะในทะเลซูลูทางตอนใต้ของประเทศฟิลิปปินส์ในปัจจุบัน รัฐสุลต่านซูลูก่อตั้งขึ้นในปี ค.ศ. 1405 แต่นักประวัติศาสตร์มุสลิมหลายคนเชื่อว่าก่อตั้งก่อนหน้านั้น
ในช่วงที่รัฐขยายอาณาเขตได้กว้างไกลที่สุด ได้มีอาณาเขตทางตะวันออกไปถึงคาบสมุทรทางตะวันตกของเกาะมินดาเนา ทางตะวันตกและทางใต้กินพื้นที่ไปถึงรัฐซาบะฮ์ในปัจจุบัน และทางเหนือมีพื้นที่ไปถึงเกาะปาลาวัน
ไอมิ เองูจิ
ไอมิ เองูจิ เป็นตัวละครไอดอลญี่ปุ่น สร้างขึ้นด้วยวิธีก่อจินตภาพด้วยคอมพิวเตอร์ (computer-generated imagery) หรือซีจีไอ (CGI) โดยนำอวัยวะของสมาชิกหกคนของกลุ่ม AKB48 มาประกอบกัน คือ ตาจาก มาเอดะ อัตสึโกะ (Atsuko Maeda), จมูกจาก อิตาโนะ โทโมมิ (Tomomi Itano), ปากจากชิโนดะ มาริโกะ (Mariko Shinoda), ผมกับร่างกายจากโอชิมา ยูโกะ (Yūko Ōshima), เค้าโครงจากทาคาฮาชิ มินามิ (Minami Takahashi) และคิ้วจากวาตานาเบะ มายุ (Mayu Watanabe) ตามลำดับ และยูกะริ ซาซากิ (Yukari Sasaki) พากย์เสียง
ไอมิปรากฏตัวครั้งแรกเมื่อเดือนมิถุนายน 2554 โดยขึ้นปกนิตยสาร วีกลีเพลย์บอย (Weekly Playboy) และแสดงโฆษณาทางโทรทัศน์ให้แก่บริษัทผลิตขนมกูลิโกะ (Glico) ขณะนั้น มีการประกาศว่า เธอเป็นสมาชิกคนใหม่ของกลุ่มดังกล่าว และให้ประวัติอย่างเป็นทางการว่า เธออายุสิบหกปี และเป็นชาวเมืองไซตะมะทางเหนือของกรุงโตเกียว อย่างไรก็ดี บรรดาผู้ชื่นชอบกลุ่ม AKB48 เริ่มตั้งข้อสงสัยเกี่ยวกับเธอในเวลาไม่ช้า บริษัทกูลิโกะจึงแถลงเมื่อวันที่ 19 มิถุนายน 2554 ว่า เธอไม่ได้มีตัวตนจริง แต่เป็นเพียงกราฟิกส์ที่บริษัทสร้างขึ้นมาเพื่อใช้ประชาสัมพันธ์สินค้าเท่านั้น ยังให้ผู้ชื่นชอบเธอผิดหวังเป็นอันมาก
ลิงคอล์นเชอร์
ลิงคอล์นเชอร์ หรือ ลิงคอล์นเชียร์ (Lincolnshire, or ,ออกเสียง; ย่อ Lincs) เป็นมณฑลในอังกฤษในสหราชอาณาจักร ที่ตั้งอยู่ทางตะวันออกของอังกฤษโดยมีลิงคอล์นเป็นเมืองหลวง
ลิงคอล์นเชอร์มีเขตแดนติดกับนอร์ฟอล์ก, เคมบริดจ์เชอร์, รัทแลนด์, เลสเตอร์เชอร์, นอตทิงแฮมเชอร์, เซาท์ยอร์กเชอร์ และอีสต์ไรดิงแห่งยอร์กเชอร์ รวมถึงมีเขตแดนติดกับนอร์แทมป์ตันเชอร์ราว 19 เมตรซึ่งเป็นเขตแดนระหว่างมณฑลที่สั้นที่สุดในอังกฤษ
พรรคคอมมิวนิสต์ (พม่า)
พรรคคอมมิวนิสต์ (Communist Party; အလံနီကွန်မြူနစ်ပါတီ) เป็นพรรคคอมมิวนิสต์ในพม่าที่ตั้งขึ้นหลังจากกลุ่มหัวรุนแรงได้แยกออกจากพรรคคอมมิวนิสต์พม่าใน พ.ศ. 2489 ในปีเดียวกัน มีการต่อสู้ด้วยอาวุธเพื่อต่อต้านการปกครองของอังกฤษ ผู้นำพรรคคือตะคีนโซ่ อิทธิพลของพรรคลดลงหลังถูกปราบปรามใน พ.ศ. 2513
การแยกตัว
พรรคนี้แยกตัวออกมาจากพรรคคอมมิวนิสต์พม่าในเดือนกุมภาพันธ์ พ.ศ. 2489 ตะคีนโซ่ประกาศเป็นผู้นำพรรค โดยประกาศว่าตะคีนต้านทู่นและตะคีนเต้นเพเป็นพวกจักรวรรดินิยมและเป็นฝ่ายต่อต้าน ความแตกแยกภายในพรรคคอมมิวนิสต์เกิดขึ้นหลังจากสุนทรพจน์ของบา เป ผู้นำสันนิบาตเสรีชนต่อต้านฟาสซิสต์ในเดือนมกราคม พ.ศ. 2489 ซึ่งได้ประณามระบบการเมืองในสหภาพโซเวียต หลังสุนทรพจน์นี้ ตะคีนโซ่ได้ประกาศว่าบา เปเป็นเครื่องมือของจักรวรรดินิยม ทำให้สันนิบาตเสรีชนฯ ต่างต่อต้านตะคีนโซ่ ตะคีนโซ่ต้องการครอบงำคณะกรรมการของพรรคคอมมิวนิสต์พม่าแต่ถูกปฏิเสธแต่ตะคีนต้านทู่นและตะคีนเต้นเพปฏิเสธและขับตะคีนโซ่ออกจากคณะกรรมการของพรรค ตะคีนโซ่จึงประกาศจัดตั้งพรรคคอมมิวนิสต์ขึ้น ตะคีนเมียะและกลุ่มของเขาเข้าร่วมกับตะคีนโซ่
ธงแดงและธงขาว
พรรคนี้ถูกเรียกว่าพรรคคอมมิวนิสต์ธงแดงเพื่อให้ต่างจากพรรคเดิมที่เรียกว่าพรรคคอมมิวนิสต์ธงขาว เนื่องจากทั้งสองพรรคมีตราทางทหารที่ต่างกัน พรรคนี้ประกาศเป็นพรรคนิยมลัทธิทรอตสกี ในขณะที่พรรคธงขาวเน้นความร่วมมือกับสันนิบาตเสรีชนฯ พรรคธงแดงประกาศให้มีการต่อสู้เพื่อเรียกร้องเอกราชจากอังกฤษโดยตรง อย่างไรก็ตาม พรรคธงแดงมีความสำคัญทางการเมืองน้อยกว่าพรรคธงขาว
กิจกรรม
พรรคธงแดงได้จัดตั้งขบวนการเพื่อเคลื่อนไหวทั่วทั้งพม่าต่อต้านการจ่ายค่าเช่าและภาษี ในเดือนกรกฎาคม พ.ศ. 2489 ทอร์ เฮนรี ไนต์ ผู้นำรัฐบาลพม่าได้ประกาศให้พรรคธงแดงเป็นพรรคผิดกฎหมาย เมื่อ 10 กรกฎาคม และคว่ำบาตรสหภาพแรงงานที่เป็นสาขาของพรรค พรรคธงขาวได้ออกมาประท้วงการตัดสินใจของรัฐบาลในครั้งนี้
พรรคธงแดงได้เริ่มต่อสู้ทางทหารเพื่อต่อต้านอังกฤษและฝ่ายขวาในสันนิบาตเสรีชนฯ ในเดือนกรกฎาคม พ.ศ. 2489 อองซานได้ประกาศต่อต้านพรรคธงแดง การต่อต้านพรรคธงแดงถูกยกเลิกชั่วคราวในเดือนคุลาคม พ.ศ. 2489 ก่อนจะถูกคว่ำบาตรอีกครั้งในเดือนมกราคม พ.ศ. 2490 ทำให้พรรคลงไปสู้ใต้ดิน พรรคธงขาวได้ประท้วงการคว่ำบาตรพรรคธงแดงอีกครั้งในเดือนเมษายน พ.ศ. 2490 พรรคธงแดงนั้นได้ออกมาเรียกร้องให้คว่ำบาตรการเลือกตั้งสมาชิกสภาร่างรัฐธรรมนูญ ต่อมา ใน พ.ศ. 2491 การต่อสู้ด้วยอาวุธของพรรครุนแรงขึ้นในที่ราบลุ่มแม่น้ำอิรวดี และกลุ่มของอู เซนดาได้ก่อการต่อสู้ในยะไข่ด้วย ใน พ.ศ. 2492. กลุ่มของตะคีนเมียะได้แยกตัวออกจากพรรคและกลับไปเข้าร่วมกับพรรคธงขาว
การแยกตัวในยะไข่
ใน พ.ศ. 2505 กลุ่มของพรรคในยะไข่ได้แยกตัวออกไปและประกาศจัดตั้งพรรคคอมมิวนิสต์ยะไข่ซึ่งเน้นที่การเรียกร้องเอกราชของยะไข่
การจับกุมตะคีนโซ่
การต่อสู้เพื่อต่อต้านรัฐบาลของพรรคดำเนินต่อไปจนกระทั่งตะคีนโซ่ถูกกองทัพพม่าจับกุมได้ใน พ.ศ. 2513 โดยในเดือนพฤศจิกายน พ.ศ. 2513 กองทัพได้โจมตีกลุ่มของตะคีนโซ่ที่ทางเหนือของทิวเขายะไข่ และถูกจับกุมตัวได้ หลังจากนั้นพรรคได้หมดบทบาทไป
พรรคในยะไข่
ใน พ.ศ. 2521 กองกำลังของพรรคคอมมิวนิสต์ธงแดงในยะไข่และพรรคคอมมิวนิสต์ยะไข่ถูกกองทัพพม่าโจมตีอย่างหนักในเขตชนบทและถูกผลักดันไปยังแนวชายแดนบังกลาเทศ
คณะเภสัชศาสตร์ มหาวิทยาลัยพายัพ
คณะเภสัชศาสตร์ มหาวิทยาลัยพายัพ เป็นคณะเภสัชศาสตร์ของมหาวิทยาลัยพายัพ เป็นคณะเภสัชศาสตร์คณะที่ 13 ของประเทศไทย และเป็นคณะที่ 3 ของมหาวิทยาลัยเอกชน
ประวัติ
คณะเภสัชศาสตร์ มหาวิทยาลัยพายัพ ได้รับการจัดตั้ง เมื่อพ.ศ. 2549 ปัจจุบันสภาเภสัชกรรมรับรองหลักสูตรแบบห้าปี และมี ดร.ภญ.สรัญญา ชวนพงษ์พานิช เป็นคณบดีปัจจุบัน
หลักสูตรการศึกษา
ปัจจุบัน คณะเภสัชศาสตร์ มหาวิทยาลัยพายัพ จัดการเรียนการสอนหลักสูตรการศึกษาในสาขาวิชา อันได้แก่
นิวโค้ก
นิวโค้ก เป็นการเปลี่ยนสูตรของโคคา-โคล่า ซึ่งบริษัทโคคา-โคล่านำออกวางขายใน พ.ศ. 2528 แทนสูตรเดิมของเครื่องดื่มอัดลมชั้นนำของบริษัทฯ โคคา-โคล่า (หรือเรียกว่า โค้ก) นิวโค้กเดิมไม่มีชื่อแยกต่างหากเป็นของตน เพียงแต่รู้จักกันว่า "รสชาติใหม่ของโคคา-โคล่า" กระทั่ง พ.ศ. 2535 จึงได้มีการเปลี่ยนชื่อเป็น โคคา-โคล่า 2
ปฏิกิริยาของสาธารณชนอเมริกันต่อการเปลี่ยนแปลงนั้นเป็นไปในเชิงลบ และนิวโค้กเป็นความล้มเหลวทางการตลาดครั้งใหญ่ การนำโค้กสูตรเดิมกลับมาวางขาย และเปลี่ยนชื่อเป็น "โคคา-โคล่าคลาสสิก" ส่งผลให้ยอดขายเพิ่มขึ้นอย่างมีนัยสำคัญ จนนำไปสู่ข้อสังเกตว่าการนำสูตรนิวโค้กมาวางขายนั้นเป็นเพียงแผนการตลาด
พ.ศ. 2576
พุทธศักราช 2576 ตรงกับปีคริสต์ศักราช 2033 เป็นปีปกติสุรทินที่วันแรกเป็นวันเสาร์ตามปฏิทินเกรกอเรียน และเป็น
ซีนอนไดฟลูออไรด์
ซีนอนไดฟลูออไรด์ (Xenon difluoride) เป็นสารประกอบที่มีสูตรเคมี เป็นสารประกอบของซีนอนที่มีความเสถียรภาพมากที่สุดสารหนึ่ง เนื่องจากสารประกอบฟลูออไรด์อนินทรีย์ไม่สามารถใช้ร่วมกับโควาเลนต์อื่น ๆ ได้ จึงมีความไวต่อความชื้น และจะสลายตัวเมื่อสัมผัสกับแสงหรือไอน้ำ มีลักษณะเป็นผลึกแข็งสีขาวทึบ นอกจากนี้ยังมีกลิ่นเหม็นและความดันไอน้ำต่ำ
วิทยาลัยกำปงเฌอเตียล
วิทยาลัยกำปงเฌอเตียล (វិទ្យាល័យកំពង់ឈើទាល วิทฺยาลัยกํพง่เฌีทาล) เป็นวิทยาลัยตั้งอยู่ในอำเภอปราสาทซ็อมโบร์ จังหวัดกำปงธม ประเทศกัมพูชา ก่อตั้งโดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานเป็นของขวัญแก่ประชาชนชาวกัมพูชา เพื่อตอบแทนน้ำใจไมตรี รวมทั้งแสดงถึงความสัมพันธ์และเป็นมิตรที่ดีต่อกันของประชาชนชาวไทยกับกัมพูชา
ประวัติ
เดือนกุมภาพันธ์ พ.ศ. 2543 สมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ ให้ดำเนินการจัดทำโครงการพระราชทานความช่วยเหลือด้านการศึกษาและการสาธารณสุขขั้นพื้นฐาน โดยมีกรมราชองครักษ์ กองบัญชาการทหารสูงสุด กองบัญชาการตำรวจตระเวนชายแดน และคณะครุศาสตร์ จุฬาลงกรณ์มหาวิทยาลัย ร่วมสนองพระราชดำริ สมเด็จพระเทพรัตนราชสุดาฯ สยามบรมราชกุมารี โปรดเกล้าฯ ให้จัดตั้งคณะกรรมการโครงการโรงเรียนพระราชทานในราชอาณาจักรกัมพูชา และทรงรับเป็นประธานโครงการ
วันที่ 17 พฤษภาคม พ.ศ. 2544 สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงวางศิลาฤกษ์ ทรงพระกรุณาโปรดเกล้าฯ พระราชทานเงินค่าใช้จ่ายในการก่อสร้างอาคารสถานที่ต่าง ๆ โดยเริ่มดำเนินการมาตั้งแต่เดือนกันยายน พ.ศ. 2544 ต่อมามีการก่อสร้างอาคารเพิ่มเติมอีกจำนวนมาก และขยายพื้นที่ออกไปอีก 72 ไร่ รวมเป็น 117 ไร่ การก่อสร้างทั้งหมดเสร็จสิ้นในเดือนเมษายน พ.ศ. 2548 สมเด็จพระเทพรัตนราชสุดาฯ สยามบรมราชกุมารี ได้เสด็จฯ ไปทรงเปิดวิทยาลัยกำปงเฌอเตียล เมื่อวันที่ 10 พฤศจิกายน พ.ศ. 2548 และเพื่อเป็นการสนับสนุนการศึกษาของวิทยาลัย ทรงพระกรุณาโปรดเกล้าฯ พระราชทานทุนแก่นักเรียนเพื่อให้มาศึกษาต่อในประเทศไทยในหลักสูตรครุศาสตรบัณฑิตและหลักสูตรอาชีวศึกษา เพื่อนำความรู้กลับไปสอนและพัฒนาการจัดการศึกษาของวิทยาลัย นอกจากนี้ ยังได้พระราชทานเครื่องดนตรีปี่พาทย์ครบชุด พระราชทานทรัพย์สำหรับจ้างครูท้องถิ่นผู้ชำนาญการสอนนาฏศิลป์และดนตรี
ฟุตบอลทีมชาตินีวเว
ฟุตบอลทีมชาตินีวเว เป็นตัวแทนของนีวเวในการแข่งขันฟุตบอลระดับนานาชาติ บริหารโดยสมาคมฟุตบอลแห่งเกาะนีวเว ทีมนี้ไม่เป็นสมาชิกฟีฟ่า ถึงแม้ว่าจะเป็นสมาชิกสมทบของสมาพันธ์ฟุตบอลโอเชียเนีย (โอเอฟซี) จนกระทั่งถูกถอดถอนใน ค.ศ. 2021 เนื่องจากไม่มีความเคลื่อนไหว เนื่องจากไม่เป็นสมาชิกฟีฟ่า ทำให้ทีมนี้ไม่มีสิทธิ์เข้าร่วมการแข่งขันฟุตบอลโลก แม้ว่าจะยังคงเป็นสมาชิกโอเอฟซีก็ตาม
อย่างไรก็ตามทีมชาตินีวเวมีโอกาสเข้าร่วมการแข่งขันเพียงแค่ 2 นัดเท่านั้น โดยแข่งขันในรายการเซาท์แปซิฟิกเกมส์ปี 1983 ซึ่งลงเอยด้วยการแพ้ทั้ง 2 นัดกล่าวคือแพ้ให้กับทีมชาติปาปัวนิวกินี 0 - 19 และแพ้ให้กับทีมชาติตาฮีตี 0 - 14
นิโกลัส มาดูโร
นิโกลัส มาดูโร โมโรส (Nicolás Maduro Moros; 23 พฤศจิกายน พ.ศ. 2505 – ) เป็นนักการเมืองชาวเวเนซุเอลาที่ได้เป็นประธานาธิบดีเวเนซุเอลาตั้งแต่ปี พ.ศ. 2556 เขาเคยเป็นรองประธานาธิบดีเวเนซุเอลาและรัฐมนตรีว่าการกระทรวงการต่างประเทศ มาดูโรรักษาราชการแทนประธานาธิบดีหลังอูโก ชาเบซถึงแก่อสัญกรรม เขาได้รับเลือกตั้งเป็นประธานาธิบดีเมื่อวันที่ 14 เมษายน พ.ศ. 2556
มาดูโรเป็นอดีตพนักงานขับรถโดยสารประจำทาง ก่อนมาเป็นผู้นำสหภาพแรงงาน และได้รับเลือกตั้งเข้าสู่สภาผู้แทนราษฎรในปี พ.ศ. 2543 เขาได้รับแต่งตั้งให้ดำรงหลายตำแหน่งในรัฐบาลเวเนซุเอลาภายใต้ชาเบซ จนที่สุดได้เป็นรัฐมนตรีว่าการกระทรวงการต่างประเทศในปี พ.ศ. 2549 เขาได้การบอกเล่าในช่วงนั้นว่า "นักปกครองและนักการเมืองผู้มีความสามารถที่สุดในวงในของชาเบซ"
หลังชาเบซถึงแก่อสัญกรรมเมื่อวันที่ 5 มีนาคม พ.ศ. 2556 มาดูโรสืบทอดอำนาจและความรับผิดชอบในตำแหน่งประธานาธิบดี มีการจัดการเลือกตั้งพิเศษขึ้นเมื่อวันที่ 14 เมษายน เพื่อเลือกตั้งประธานาธิบดีคนใหม่ ซึ่งมาดูโรชนะด้วยคะแนนเสียงร้อยละ 50.62 ในฐานะผู้สมัครจากสหพรรคสังคมนิยม คู่แข่งหลักของเขาในการเลือกตั้ง คือ เอนริเก กาปริเลส (Henrique Capriles) ผู้ว่าการรัฐมิรันดา ความชอบด้วยรัฐธรรมนูญในการเถลิงอำนาจและการเลือกตั้งเขาเข้ารับตำแหน่งถูกฝ่ายค้านตั้งคำถาม
แม้จะมีเสียงเรียกร้องให้มาดูโรสละตำแหน่งประธานาธิบดีหลังครบวาระแรกเมื่อวันที่ 10 มกราคม พ.ศ. 2562 แต่เขาก็สาบานตนเข้ารับตำแหน่งเป็นสมัยที่ 2 ในพิธีที่ดำเนินการโดยศาลยุติธรรมสูงสุดแห่งเวเนซุเอลา ส่งผลให้มีการตำหนิติเตียนอย่างกว้างขวาง ไม่กี่นาทีหลังจากมาดูโรสาบานตน สภาถาวรแห่งองค์การรัฐอเมริกาได้ผ่านมติในสมัยประชุมวิสามัญ ประกาศให้มาดูโรเป็นประธานาธิบดีเวเนซุเอลาที่ไม่ชอบด้วยกฎหมาย โดยเรียกร้องให้มีการจัดการเลือกตั้งใหม่ สภานิติบัญญัติแห่งชาติระบุว่าประเทศกำลังเผชิญสถานการณ์ฉุกเฉินและบางชาติได้ถอนคณะทูตของตนออกจากเวเนซุเอลา ด้วยความเชื่อว่าการเลือกตั้งที่ผ่านมาเป็นไปอย่างไม่ชอบธรรม สภานิติบัญญัติอ้างว่ามาดูโรจะเปลี่ยนเวเนซุเอลาเป็นรัฐเผด็จการโดยพฤตินัยหากเขาขึ้นครองอำนาจอีกครั้ง
นอกจากนี้ เมื่อวันที่ 23 มกราคม พ.ศ. 2562 ฮวน กวยโด ประธานสภานิติบัญญัติแห่งชาติ ได้รับการประกาศให้เป็นประธานาธิบดีชั่วคราวโดยสภานั้น เขาได้รับการรับรองทันทีในฐานะประธานาธิบดีชอบด้วยกฎหมายจากชาติและองค์การต่าง ๆ ซึ่งรวมถึงสหรัฐ บราซิล และองค์การรัฐอเมริกา มาดูโรคัดค้านการอ้างเป็นประธานาธิบดีของกวยโดและประกาศยุติความสัมพันธ์ทางการทูตกับหลายชาติที่รับรองการอ้างดังกล่าว
เท็งเก
เท็งเก (tenge; teńge, теңге, ; สัญลักษณ์: ₸; รหัส: KZT) เป็นสกุลเงินของคาซัคสถาน แบ่งออกเป็น 100 ตียึน (tiın, тиын) รหัสไอเอสโอ-4217 คือ KZT
ประวัติศาสตร์
หลังจากการล่มสลายของสหภาพโซเวียตในเดือนธันวาคม พ.ศ. 2534 สาธารณรัฐส่วนใหญ่พยายามที่จะรักษาสกุลเงินร่วมกัน นักการเมืองบางคนหวังว่าอย่างน้อยจะรักษา "ความสัมพันธ์พิเศษ" ระหว่างสาธารณรัฐโซเวียตในอดีตหรือ "ใกล้ต่างประเทศ" เหตุผลอื่น ๆ คือการพิจารณาทางเศรษฐกิจในการรักษาเขตเงินรูเบิล ความปรารถนาที่จะรักษาความสัมพันธ์ทางการค้าที่แข็งแกร่งระหว่างสาธารณรัฐโซเวียตในอดีตถือเป็นเป้าหมายที่สำคัญที่สุด
การล่มสลายของสหภาพโซเวียตไม่ได้เกิดขึ้นพร้อมกับการเปลี่ยนแปลงทางการเงินใด ๆ อย่างเป็นทางการ ธนาคารกลางแห่งรัสเซียได้รับอนุญาตให้เข้าครอบครองธนาคารแห่งสหภาพโซเวียต (กอสบังค์) เมื่อวันที่ 1 มกราคม พ.ศ. 2535 ธนาคารกลางแห่งรัสเซียยังคงจัดส่งธนบัตรและเหรียญรูเบิลของสหภาพโซเวียตไปยังธนาคารกลางของประเทศเอกราชใหม่สิบเอ็ดประเทศซึ่งเดิมเคยเป็นสาขาหลักของกอสบังค์ในสาธารณรัฐเหล่านั้น
ในช่วงครึ่งแรกของปี พ.ศ. 2535 สหภาพการเงินที่มีรัฐเอกราช 15 รัฐซึ่งใช้เงินสกุลรูเบิลทั้งหมดปรากฏขึ้น เนื่องจากเห็นได้ชัดว่าสถานการณ์นี้จะไม่คงอยู่ไปตลอด แต่ละรัฐจึงใช้ตำแหน่งของตนในฐานะ "กาฝาก" เพื่อออกเงินจำนวนมหาศาลในรูปของสินเชื่อ เป็นผลให้บางประเทศออกคูปองเพื่อ "ปกป้อง" ตลาดของตนจากผู้ซื้อจากรัฐอื่น ธนาคารกลางรัสเซียตอบโต้ในเดือนกรกฎาคม พ.ศ. 2535 ด้วยการตั้งข้อจำกัดการไหลเวียนของสินเชื่อระหว่างรัสเซียกับรัฐอื่น ๆ การล่มสลายขั้นสุดท้ายของเขตเงินรูเบิลเริ่มต้นขึ้นเมื่อรัสเซียดึงธนบัตรออกมาแลกโดยธนาคารกลางของรัสเซียในดินแดนของรัสเซียเมื่อปลายเดือนกรกฎาคม พ.ศ. 2536
คาซัคสถานและประเทศอื่น ๆ ที่ยังคงอยู่ในเขตเงินรูเบิลถูก "ผลักออก" เมื่อวันที่ 12 พฤศจิกายน พ.ศ. 2536 มีการออกกฤษฎีกาของประธานาธิบดีคาซัคสถาน "เกี่ยวกับการนำสกุลเงินประจำชาติของสาธารณรัฐคาซัคสถานมาใช้" เท็งเกได้รับการเปิดตัวเมื่อวันที่ 15 พฤศจิกายน พ.ศ. 2536 เพื่อแทนที่รูเบิลของสหภาพโซเวียต ในอัตรา 1 เท็งเก = 500 รูเบิล ในปี พ.ศ. 2534 มีการตั้ง "กลุ่มพิเศษ" ของนักออกแบบ ได้แก่ Mendybay Alin, Timur Suleymenov, Asimsaly Duzelkhanov และ Khayrulla Gabzhalilov ดังนั้น วันที่ 15 พฤศจิกายนจึงได้รับการเฉลิมฉลองให้เป็น "วันแห่งเงินตราแห่งชาติของสาธารณรัฐคาซัคสถาน" ในปี พ.ศ. 2538 มีการเปิดโรงพิมพ์เท็งเกในคาซัคสถาน พิมพ์ส่งมอบครั้งแรกในต่างประเทศในสหราชอาณาจักร เหรียญชุดแรกได้รับการผลิตขึ้นในเยอรมนี ในเดือนกุมภาพันธ์พ.ศ. 2561 ประธานาธิบดีนูร์ซุลตัน นาซาร์บายิฟ ของคาซัคสถานได้ลงนามในร่างกฎหมายที่จะลบคำบรรยายภาษารัสเซียทั้งหมดออกจากธนบัตรและเหรียญเท็งเกในอนาคต เนื่องจากภาษารัสเซียไม่ใช่ภาษาทางการของคาซัคสถาน
สัญลักษณ์
ในฤดูใบไม้ร่วงปี พ.ศ. 2549 ธนาคารแห่งชาติคาซัคสถานได้จัดการประกวดออกแบบสัญลักษณ์ของเท็งเกและมีการส่งผลงานเข้าประกวดมากกว่า 30,000 ชิ้น เมื่อวันที่ 20 มีนาคม พ.ศ. 2550 ธนาคารแห่งชาติคาซัคสถานได้อนุมัติสัญลักษณ์กราฟิกสำหรับเท็งเกคือ ₸ เมื่อวันที่ 29 มีนาคม พ.ศ. 2550 ธนาคารได้ประกาศให้นักออกแบบสองคนจากอัลมาเตอคือ Vadim Davydenko และ Sanzhar Amirkhanov เป็นผู้ชนะการออกแบบสัญลักษณ์ของเท็งเก พวกเขาได้รับรางวัล 1,000,000 เท็งเกและตำแหน่ง "ผู้ให้กำเนิด" สัญลักษณ์สกุลเงินเท็งเกร่วมกัน อักขระดังกล่าวได้รับการเสนอให้เข้ารหัสในยูนิโคดในปี พ.ศ. 2551 และรวมอยู่ในยูนิโคด 5.2.0 (สิงหาคม พ.ศ. 2552) ที่จุดรหัส U + 20B8
รายชื่อตัวละครในเส้าหลิน สุดยอดพลังแห่งเพลงมวย
โอมิ
โอมิเป็นเด็กกำพร้าที่ถูกฝึกมาเป็นพระเส้าหลินตั้งแต่เกิด และเป็นผู้ที่มีทักษะมากที่สุดในบรรดามังกรเส้าหลินทั้งสี่ เป็นมังกรแห่งธาตุน้ำ เชนกังวูที่เป็นสัญลักษณ์คือวงโคจรทอร์นามิ อาวุธวูไดคือกระบองฉีโม เชนกังวูประจำธาตุคือแขนไคจิน ผู้พากษ์เสียงคือ ทารา สตรอง
เรมุนโด้ เปโดรซ่า
เรมุนโด้ เปโดรซ่าเกิดในหมู่บ้านโทเบอเรโจในรีโอเดจาเนโร ประเทศบราซิล เป็นมังกรแห่งธาตุลม เชนกังวูที่เป็นสัญลักษณ์คือดาบจ้าววายุ อาวุธวูไดคือดาบวังวนจักรวาล เชนกังวูประจำธาตุคือหงอนพญาแร้ง ผู้พากษ์เสียงคือ ทอม เคนนีและEric Bauzaในตำนานมังกรเส้าหลิน
คิมิโกะ โทโฮมิโกะ
คิมิโกะ โทโฮมิโกะเป็นลูกสาวของนักธุรกิจผู้ร่ำรวยเจ้าของบริษัทโทโฮมิโกะในโตเกียว เป็นมังกรแห่งธาตุไฟ เชนกังวูที่เป็นสัญลักษณ์คือดาราฮานาบิ อาวุธวูไดคือฝูงนางแอ่นปลิดวิญญาณ เชนกังวูประจำธาตุคือดวงตาประกาศิต ผู้พากษ์เสียงคือ เกรย์ ดีไลส์และJennifer Haleในตำนานมังกรเส้าหลิน
เคลย์ เบลลีย์
เคลย์ เบลลีย์เป็นคาวบอยจากเท็กซัส เป็นมังกรแห่งธาตุดิน เชนกังวูที่เป็นสัญลักษณ์คือกำปั้นแห่งเทบิกอง (แต่บางครั้งก็ใช้มือมหากาฬหรือบ่วงบาศงูเหลือมแทน) อาวุธวูไดคือบูมเมอแรงดาวกระจาย เชนกังวูประจำธาตุคือกระทิงผยองเดช ผู้พากษ์เสียงคือ เจฟ เบนเนตและDavid Kayeในตำนานมังกรเส้าหลิน
ปิ๊งป่อง
ปิ๊งป่องเติบโตที่ยุโรป เป็นพระที่เป็นสมาชิกใหม่ (นักบวชฝึกหัด) จึงทำให้มังกรเส้าหลินมีสมาชิก 5 คน โดยปิ๊งป่องคือตัวละครใหม่จากตำนานมังกรเส้าหลิน เป็นมังกรแห่งธาตุไม้ เชนกังวูที่เป็นสัญลักษณ์คือคือเสื้อแห่งคิมิคุ เชนกังวูประจำธาตุคือท้อทองคำ ผู้พากษ์เสียงคือ ทารา สตรอง
โดโจ คาโนโจ โช
มังกรผู้รักษาคัมภีร์เชนกังวู และเป็นพาหนะในการเดินทางไปหาเชนกังวูในแต่ละครั้ง โดโจสามารถขยายร่างให้มีขนาดใหญ่ได้ และยังสามารถเปลี่ยนร่างเป็นเรือ รถไฟ รถไฟใต้ดิน และปลอมตัวเป็นคนได้ ผู้พากษ์เสียงคือ เวย์น ไนต์และMichael Donovanในตำนานมังกรเส้าหลิน
อาจารย์ฟ่ง
อาจารย์ของพระเส้าหลิน และเป็นเพื่อนของโดโจ เขามักจะให้ภารกิจยากๆแก่มังกรเส้าหลินเสมอ ผู้พากษ์เสียงคือ เรเน ออเบอร์โจนอยส์ (ฤดูกาลที่ 1) และ มอริส ลาเมิร์ก (ฤดูกาลที่ 2) และMichael Donovanในตำนานมังกรเส้าหลิน
ยูบอทและโดโจบอท
หุ่นยนต์ที่โตชิโร่ โทโฮมิโกะให้กับเหล่านักรบเส้าหลิน มันจะเปลี่ยนรูปร่างตามเจ้าของ แค้ทแนปเป้ใส่โปรแกรมใหม่ให้กับยูบอทเพื่อใช้มันขโมยเชนกังวูมาจากวัดเส้าหลิน แต่คิมิโกะซ่อมมันได้ในภายหลัง
อาจารย์ดาฉี
พระเส้าหลินคนแรก และเป็นผู้เริ่มการประลองเส้าหลินครั้งแรกกับวู่หยา โดยอาจารย์ดาฉีเป็นฝ่ายชนะและได้ขังวู่หยาไว้ในกล่องปริศนาและนำเชนกังวูชิ้นต่างๆไปซ่อนเมื่อ 1500 ปีที่แล้ว ผู้พากษ์เสียงคือ ทอม เคนนีและEric Bauzaในตำนานมังกรเส้าหลิน
พระอาจารย์กวน
ผู้สำเร็จวิชาไต้ชิ เขาได้เดินทางรอบโลกมาแล้ว 12 ครั้ง และมีอาวุธประจำตัวคือหอกแห่งกวน ต่อมาเขาได้เสียหอกแห่งกวนให้กับเชสยังในการประลองครั้งหนึ่ง และทำให้เขาสูญเสียความกล้าไปด้วย เขาได้นำโดโจไปมอบให้เชสยังเพื่อแลกกับหอกแห่งกวน หลังจากนั้นเขาได้ทราบว่าพลังนักรบที่แท้จริงมาจากภายใน ทำให้ประลองเส้าหลินชนะเชสยัง และได้มอบหอกแห่งกวนให้กับโอมิ ผู้พากษ์เสียงคือ เจฟ เบนเนต
เจอร์เมน
เด็กชายชาวแอฟริกันอเมริกัน ซึ่งได้พบกับโอมิในนิวยอร์กระหว่างที่กำลังตามหาหางพญานาค ต่อมาเขามาที่วัดเส้าหลินและเป็นผู้เชี่ยวชาญจนได้เลื่อนขั้นเป็นนักรบวูได เพราะเขาไปเรียนวิชามาจากเชสยังโดยที่ไม่ทราบว่าเชสยังเป็นปีศาจ ต่อมาหลังจากการประลองเส้าหลินสึนามิ เขาได้ทราบความจริงและกลับบ้านโดยสัญญาว่าจะกลับมาหาโอมิ ผู้พากษ์เสียงคือ ลี ทอมป์สัน ยัง
แจ๊ก สไปเซอร์
แจ๊ก สไปเซอร์ มีผมสีแดง ผิวขาว และตาสีแดง มักเรียกตัวเองว่า "เด็กเปรื่องเรื่องร้าย" หรือ "วายร้ายอัจฉริยะ" เขาเป็นผู้ปล่อยวู่หยาออกจากกล่องปริศนา เขามีความใฝ่ฝันที่จะยึดครองโลก และมักจะสวมกระเป๋าเฮลิคอปเตอร์ซึ่งคุณยายให้เป็นของขวัญและมีหุ่นยนต์สำหรับต่อสู้จำนวนมาก เชนกังวูที่เป็นสัญลักษณ์คือคฑาวานรและหอกวานร ผู้พากษ์เสียงคือ แดนนี คุกซีและEric Bauzaในตำนานมังกรเส้าหลิน
ในตำนานมังกรเส้าหลิน แจ๊ก สไปเซอร์และสมุนหุ่นยนต์ ได้ก่อตั้ง กลุ่มเหล่าร้าย
แจ็ก-บอต
แจ็ก-บอต เป็นหุ่นยนต์ที่ถูกสร้างโดยแจ๊ก สไปเซอร์ เพื่อช่วยในการต่อสู้
วู่หยา
แม่มดที่ถูกอาจารย์ดาฉีขังไว้ในกล่องปริศนาเมื่อ 1500 ปีที่แล้ว และถูกปล่อยออกมาโดย แจ๊ก สไปเซอร์ แต่เธอก็เหลือเพียงแค่วิญญาณเท่านั้น ในตอนจบของฤดูกาลที่ 1 และ 2 วู่หยาใช้หางพญานาคและคันฉ่องส่องกลับเพื่อกลับคืนสู่ร่างเดิมอีกครั้ง ผู้พากษ์เสียงคือ ซูซาน ไซโลและCree Summerในตำนานมังกรเส้าหลิน
ในตำนานมังกรเส้าหลิน วู่หยากลับเป็นวิญญาณ และถูกแจ๊ก สไปเซอร์ปล่อยออกมาจากสปริง
เชสยัง
เชสยังอาศัยอยู่ในอาณาจักรลึกลับของเขา เชสยังเคยต่อสู้เพื่อฝ่ายธรรมะ แต่ต่อมาถูกฮันนีบอล รอย บีน ชักนำให้กลายเป็นปีศาจ เขาสามารถเปลี่ยนร่างเป็นสัตว์เลื้อยคลานได้ ทุกครั้งที่เชสยังเอาชนะนักรบคนอื่นๆ เขาก็จะเปลี่ยนนักรบเหล่านั้นให้เป็นเสือ สิงโต หรือแพนเตอร์สีดำที่จะเป็นสมุนที่รับใช้เขา เชนกังวูที่เป็นสัญลักษณ์คือไม้เท้าแห่งคู โดยเชสยัง เคยคิดจะพาโอมิเข้าฝั่งอธรรมอยู่ครั้งนึง ผู้พากษ์เสียงคือ เจสัน มาร์สเดนและDavid Kayeในตำนานมังกรเส้าหลิน
ในตำนานมังกรเส้าหลิน เชสยังและสมุนสัตว์ ได้พวกเพิ่มคือ ชาโดว์
ชาโดว์
ชาโดว์เป็นตัวละครใหม่จากตำนานมังกรเส้าหลิน โดยเธอเป็นสปายแห่งความมืดที่ทำงานให้กับเชสยัง ซึ่งเธอมีความสามารถในการปลอมตัวและเปลี่ยนตัวเองเป็นเงาได้ ซึ่งชาโดว์ได้ปลอมตัวเป็นนักบวชฝึกหัดชื่อวิลโล่เพื่อตีสนิทกับพวกมังกรเส้าหลิน เชนกังวูที่เป็นสัญลักษณ์คือใบมีดพระจันทร์เสี้ยว ผู้พากษ์เสียงคือ เจนนิเฟอร์ เฮล
ถั่วแระฮันนีบอล
ถั่วที่อันตรายและมีพลังปีศาจ ฮันนีบอลมีสำเนียงทางใต้และดูเหมือนจะเป็นปีศาจที่แข็งแกร่งที่สุด เขาเป็นผู้ชักนำให้เชสยังกลายเป็นปีศาจ มีพาหนะคือวิหคหยิน-หยิน เชนกังวูที่เป็นสัญลักษณ์คือปลอกแขนแปลงร่าง ผู้พากษ์เสียงคือ ทอม เคนนี
ถั่วแระฮันนีบอลจะไม่ได้ปรากฏในตำนานมังกรเส้าหลิน
แค้ทแนปเป้
แค้ทแนปเป้และแมวของเธอจะกลับมาในตำนานมังกรเส้าหลินในฐานะหนึ่งในลูกน้องใหม่ของแจ๊ก สไปเซอร์
ทับบิมูระ
นินจาที่มีรูปร่างอ้วนมาก เขาได้นำดาบจ้าววายุมาให้แจ๊ก สไปเซอร์และวู่หยาเพื่อเข้าร่วมกับฝ่ายเฮ่ยหลิน เขามีสุนัขพันธุ์ชิวาวาตัวหนึ่งชื่อ "หน้าซาลาเปา" ผู้พากษ์เสียงคือ มอริส ลาเมิร์ก
ไซคลอปส์
ยักษ์ตาเดียวสีแดงที่มีลักษณะคล้ายกับในตำนานกรีก หลังจากถูกโอมิเอาชนะในการประลองเส้าหลินด้วยปีกแห่งทินาบิ ไซคลอปส์ได้กลับมาอีกครั้งโดยเป็นผู้ช่วยของแจ๊ก สไปเซอร์ ผู้พากษ์เสียงคือ เจฟ เบนเนต
ไซคลอปส์จะกลับมาในตำนานมังกรเส้าหลินในฐานะหนึ่งในลูกน้องใหม่ของแจ๊ก สไปเซอร์
หุ่นสวมรอย
หุ่นยนต์ที่ถูกสร้างขึ้นโดยแจ๊ก สไปเซอร์ สามารถปลอมตัวเป็นใครก็ได้ แจ๊ก สไปเซอร์ใช้มันปลอมตัวเป็นคิมิโกะเพื่อขโมยเชนกังวูจากวัดเส้าหลิน แต่มันถูกทำลายหลังจากการต่อสู้ ต่อมาแจ๊ก สไปเซอร์ได้พัฒนาหุ่นสวมรอยรุ่น 2.0 และมันได้ประลองเส้าหลินชนะเรมุนโด้และได้ว่าวลองยีมา
มาลา มาลา จ็อง
มาลา มาลา จ็อง ถูกสร้างขึ้นจาก เสื้อเกราะสองตัน, ดวงตาแห่งดาฉี, มือมหากาฬ, กำปั้นแห่งเทบิกอง, เจ็ทบูทสึ, ผ้าคลุมสลายเงา, พระเศียรแห่งจ็อง และดวงใจแห่งจ็อง โอมิใช้หางพญานาคเพื่อเจาะลงไปที่ใจกลางโลกเพื่อนำกรงเล็บเสือทองคำมาปราบมาลา มาลา จ็องได้สำเร็จ ทุกๆ 1000 ปี เมื่อดาวเคราะห์โคจรมาอยู่ในแนวเดียวกัน เชนกังวูจะถูกนำมาประกอบเป็นมาลา มาลา จ็อง และเมื่อใช้แหวนเก้ามังกร มันจะแยกร่างเป็นสี่สยอง แต่ในตำนานมังกรเส้าหลิน มาลา มาลา จ็องจะไม่ได้ปรากฏตัว
วลาด
คนขายของชาวรัสเซีย เขาปลอมตัวเป็นพระเส้าหลินและได้หลอกโอมิว่าเขาจะเป็นปีศาจในอนาคตโดยใช้ฉ่องส่องกลับร่วมกับแว่นตาคริสตัล แต่ในตำนานมังกรเส้าหลิน วลาดจะไม่ได้ปรากฏตัว ผู้พากษ์เสียงคือ ทอม เคนนี
แพนด้าบับบ้า
มาเฟียชาวฮ่องกง หน้าตาแพนด้า เขาให้แจ๊ก สไปเซอร์ กู้เงินไปสร้างหุ่นยนต์ ต่อมาถูกใจเชงกังวูกับข้อมูลที่แจ็คเผลอทิ้งเอาใจในกองเชงกังวูจึงหวังยึดฮ่องกง แต่ได้พ่ายแพ้ต่อนักรบเส้าหลินและถูกจับกุม ต่อมาแพนด้าบับบ้ากลับมาอีกครั้ง และหลอกพ่อของคิมิโกะเพื่อจะเป็นหุ้นส่วนและควบคุมโรงงานผลิตวิดีโอเกม แต่ได้ถูกคิมิโกะเอาชนะในการประลองเส้าหลิน ซึ่งในตำนานมังกรเส้าหลิน แพนด้าบับบ้าจะได้ปรากฏตัวอีกครั้ง ผู้พากษ์เสียงคือ เควิน ไมเคิล ริชาร์ดสัน
เลอ ไมม์
นักเล่นละครใบ้ชาวฝรั่งเศส โดยสามารถสร้างมายาภาพ หรือสิ่งของที่มองไม่เห็นได้ ในตอน ราวกับก้อนหิน เลอ ไมม์ ได้ขัง โอมิ, คิมิโกะ และเรมุนโด้ ในกล่อง แต่จุดอ่อนของกลนี้คือคนอื่นก็สามารถจินตนาการตามที่เขาต้องการได้ โดยเมื่อโอมิคิดว่ามีประตู ก็จะมีประตู ทำให้ โอมิ, คิมิโกะ และเรมุนโด้ ออกมาจากกล่องได้ แต่หลังจากนั้น เลอ ไมม์ ได้เจอกับเคลย์ ซึ่งเขาใช้กลกระจก เมื่อเคลย์ทำอะไรเขาก็ทำตาม แต่สุดท้าย เคลย์หลอก เลอ ไมม์ โดยการชกตัวเอง ซึ่ง เลอ ไมม์ ก็ชกตัวเองด้วยจนสลบ
ในตำนานมังกรเส้าหลิน เลอ ไมม์ จะได้ปรากฏตัวอีกครั้งและมีบทบาทในเนื้อเรื่องมากขึ้นโดยมีฐานทัพและเหล่าลูกสมุนที่สนับสนุนการต่อสู้ และการจินตนาการของเลอ ไมม์ในภาคนี้ไม่มีจุดอ่อน นอกจากนี้ เลอ ไมม์ ในภาคนี้ไม่ได้เป็นพวกของแจ๊ก สไปเซอร์เหมือนในภาคก่อน
รักชา
มนุษย์หิมะที่ถูกสร้างขึ้นจากดวงใจแห่งจ็อง เขาต้องการทำให้โลกเย็นขึ้นโดยใช้ล็อกเกตดวงจันทร์เคลื่อนย้ายดวงจันทร์มาบังแสงอาทิตย์ โอมิปราบรักชาได้จากการประลองเชนยีบูและช่วยให้โลกกลับเป็นปกติ ผู้พากษ์เสียงคือ มอริส ลาเมิร์ก
จีจี้
ต้นไม้ปีศาจที่เกิดขึ้นจากเมล็ดพันธุ์เฮ่ยหลินซึ่งถูกเก็บรักษาไว้ในวัดเส้าหลินมา 1500 ปี แจ๊ก สไปเซอร์ ได้ตั้งชื่อให้มันว่า จีจี้ มันได้เปลี่ยนแจ๊ก สไปเซอร์ วลาด โอมิ คิมิโกะ เคลย์ โดโจ และอาจารย์ฟ่งให้กลายเป็นต้นไม้ สิ่งเดียวที่จะทำลายมันได้คือตั๊กแตนหินพระจันทร์ซึ่งเรมุนโด้ได้มันมาหลังจากประลองเส้าหลินชนะจีจีและใช้ทำลายมัน ผู้พากษ์เสียงคือ เจฟ เบนเนต
ซัลวาดอร์ โคโม่
ครึ่งมนุษย์ครึ่งมังกรโคโมโดครึ่งจอมเวทย์ที่มีความสามารถพิเศษในการเข้าไปในจิตใจคนเพื่อพูดกล่อมให้คนไขว้เขวหรือกล่อมผู้คนให้เข้าด้านมืดได้ และเขายังมีความสามารถในการสละชิ้นส่วนแล้วงอกใหม่ เช่น สละแขนที่ถูกใส่กุญแจมือและงอกแขนใหม่ โดยเขาเป็นคนรู้จักของวู่หยาก่อนที่วู่หยาจะถูกขังและรู้จักกับโดโจด้วย โดยปรากฏตัวเฉพาะตำนานมังกรเส้าหลิน ผู้พากษ์เสียงคือ David Kaye
วอเด้น
เจ้าแห่งเกมส์โชว์ เป็นลูกน้องของเชสยัง และเป็นผู้ที่ดูแลหน้ากากวานรเขียว โดยปรากฏตัวเฉพาะตำนานมังกรเส้าหลิน ผู้พากษ์เสียงคือ Eric Bauza
ไทนี่ ซิม
เป็นเด็กหนุ่มที่ต้องการเป็นตัวร้ายเหมือนแจ๊ก สไปเซอร์ เขาเป็นแฟนพันธุ์แท้แจ๊ก สไปเซอร์ โดยเขาร่วมมือกับแจ๊ก สไปเซอร์ในฐานะคู่หู แต่ก็หักหลังแจ๊ก สไปเซอร์ในภายหลัง โดยก่อนที่เขาจะเจอแจ๊ก สไปเซอร์ เขาเป็นหัวหน้าเว็บแจ๊ก สไปเซอร์ แฟนคลับ โดยปรากฏตัวเฉพาะตำนานมังกรเส้าหลิน ผู้พากษ์เสียงคือ ทารา สตรอง
ซิบินี่
ปีศาจที่ถูกขังไว้ในตาชั่งโมเสก ในตอน ปีศาจแฝงกาย คิมิโกะทำตาชั่งโมเสกแตกและนำมันไปซ่อนไว้ในห้องของเคลย์ ซิบินี่จึงเข้าไปในหูของเคลย์และควบคุมร่างของเขาไว้ เขาพยายามหาปีกผีเสื้อโมนาร์ชเพื่อทำให้เขามีพลังมากขึ้นและเป็นอมตะ นักรบเส้าหลินพยายามหยุดยั้งซิบินี่ เชสยังได้สอนท่าขับไล่วานรให้โอมิเพื่อให้ซิบินี่ออกจากร่างของเคลย์ หลังจากนั้นคิมิโกะได้ประลองเส้าหลินกับซิบินี่และใช้ดวงตาแห่งดาฉีเพื่อเชื่อมตาชั่งโมเสกและปีกผีเสื้อโมนาร์ชเข้าด้วยกันและขังซิบินี่ไว้ภายใน
มังกรแซฟไฟร์
มังกรแซฟไฟร์ หรือ เชนกังวูมังกรน้ำเงิน เป็นหนึ่งในเชนกังวูที่มีชีวิตและอันตรายมาก โดยมังกรแซฟไฟร์สามารถเปลี่ยนคนให้กลายเป็นรูปปั้นแซฟไฟร์ได้ ซึ่งมังกรแซฟไฟร์สามารถควบคุมคนเหล่านั้นได้ตามต้องการ โดยในตอน ราตรีแห่งมังกรแซฟไฟร์ ทุกคนในวัดเส้าหลินถูกมังกรแซฟไฟร์เปลี่ยนเป็นรูปปั้นแซฟไฟร์ เหลือแต่เพียง โดโจ คน(ตัว)เดียวเท่านั้น แต่โดโจก็รู้ว่า มังกรแซฟไฟร์ ไม่ถูกกับไฟ โดโจจึงพยายามพ่นไฟใส่มังกรแซฟไฟร์ แต่ก็ออกมาเพียงแต่ควันเท่านั้น หลังจากนั้นโดโจจึงใช้ ซอสรสเผ็ดมาก จากเท็กซัส ซึ่งอยู่ในห้องของเคลย์ มาดื่ม จนสามารถทำให้มังกรแซฟไฟร์กลายเป็นมังกรสีดำดังเดิมอีกครั้ง และทำให้ทุกคนกลับมาเหมือนเดิม
เฒ่าแจ๊ก สไปเซอร์
เป็นแจ๊ก สไปเซอร์ตอนแก่ ที่แจ๊ก สไปเซอร์ได้ใช้นาฟิกาทรายไปเอาตัวมา
เฒ่าโอมิ
เป็นโอมิตอนแก่ที่จากอนาคต เพื่อมาเตือนว่าปีศาจจะครองโลกในภายหน้า
เมแกน
น้องสาวของแจ๊ก สไปเซอร์
ไดริส
นางเงือกที่ลอยมากับน้ำแข็ง ในตอน เสียงกรีดร้องลวง นางได้รับการช่วยเหลือจากพวกโอมิ นางจะเป็นนางเงือกเมื่ออยู่ในน้ำ แต่นางจะกลายเป็นปีศาจทะเลเมื่ออยู่บนบก และถูกตามล่าโดย โคลแฟง ผู้พากษ์เสียงคือ เกรย์ ดีไลล์
โคลแฟง
นักล่าที่ตามล่าไดริส และต้องการกำจัดไดริสให้สูญพันธุ์ เพราะโคลแฟงรู้ว่านางเป็นปีศาจ ผู้พากษ์เสียงคือ ทอม เคนนี
คุณพ่อเบลลี
พ่อของเคลย์
คุณปู่เบลลี
ปู่ของเคลย์ โดยเขาปรากฏตัวเฉพาะตำนานมังกรเส้าหลิน
เจสซี่ เบลลีย์ และแก๊งมอเตอร์ไซค์แบล็ก ไวเปอร์
น้องสาวของเคลย์ เธออิจฉาเคลย์ในหลายๆเรื่อง ในตอน เดอะแบล็กไวเปอร์ เธอจับเคลย์กับพวกของเขา มัดและห้อยหัวไว้ จากนั้นเคลย์กับเธอได้ประลองยุทธเส้าหลินกัน ผลคือ เธอชนะ เธอจึงได้เชนกังวูไปหมด ต่อมาในภายหลังเธอคืนเชนกังวูทุกชิ้นให้เคลย์แต่ขอยืมปีกแห่งทินาบิไว้ก่อน
แพตตี้ เบลลีย์
น้องชายของเคลย์ โดยเขาได้สวมหน้ากากต่อสู้กับเหล่าร้ายในชื่อซูปเปอร์คาวแพตตี้ ซึ่งเขาออิจฉาเคลย์ในหลายๆเรื่อง โดยแพตตี้ปรากฏตัวเฉพาะตำนานมังกรเส้าหลิน
โตชิโร่ โทโฮมิโกะ
พ่อของคิมิโกะ และเป็นเจ้าของบริษัทวิดีโอเกมรายใหญ่ในประเทศญี่ปุ่น
สัตว์ประหลาดชิ
สัตว์ประหลาดชิได้ออกมาจากโลกหยินหยางตอนที่เคลย์เรมุนโด้คิมิโกะโดโจและแจ๊กสไปเซอร์ไปตามหาชิดีของโอมิเพื่อช่วยโอมิให้กลับเป็นฝ่ายดีอีกครั้ง แต่เผลอปล่อยสัตว์ประหลาดชิออกมาพวกคิมิโกะจึงถูกดูดชิไปแต่แจ๊กสไปเซอร์ที่เป็นฝ่ายดีได้นำสัตว์ประหลาดชิเข้าไปในโลกหยินหยางและเสียชิดีไปทำให้แจ๊กสไปเซอร์ต้องเป็นผู้ร้ายต้อไป
แจ๊ก สไปเซอร์ ด้านดี
เมื่อแจ๊ก สไปเซอร์ เข้าไปในโลกหยินหยาง พร้อมกับไรมุนโด้ คิมิโกะ เคลย์ และโดโจ โดยถือคันฉ่องส่องกลับ และออกมาโดยหยินหยางโยโย่ ทำให้เขาทิ้งจิตใจด้านชั่วไว้ที่โลกหยินหยาง แต่ในตำนานมังกรเส้าหลิน แจ๊ก สไปเซอร์ ด้านดี ได้ออกมาแทนแจ๊ก สไปเซอร์เพียงแค่แจ๊ก สไปเซอร์ เผลอใช้คันฉ่องส่องกลับกับตัวเองโดย ทำให้เขาทิ้งจิตใจด้านชั่วไว้ที่คันฉ่องส่องกลับ (โลกหยินหยางไม่มีส่วนเปลี่ยนแปลงจิตใจแจ๊ก สไปเซอร์)
วิหคสวรรค์
ความจริงแล้วอาจจะไม่ใช่นก แต่เป็นผู้หญิงแก่คนหนึ่งที่ร้องเพลงแย่มาก วิหคสวรรค์มีความสามารถในหลายด้านที่ยังไม่เปิดเผย ในตำนานกล่าวว่าวิหคสวรรค์สามารถทำลายสิ่งก่อสร้างขนาดใหญ่ และทำเรื่องร้ายกาจได้ แต่เหล่ามังกรเส้าหลินรู้ว่าวิหคสวรรค์มีความสามารถในการบอกลักษณะภายในของคนแต่ละคนได้
บากี้ เลอบัว
ต้นไม้(ต้นท้อ)ผู้พิทักษ์วัดแห่งใหม่ และจะไม่ยอมให้ใครแตะต้องลูกท้อเด็ดขาด(ไม่ให้กิน) โดยต้นไม้บากี้เคยเป็นนักรบบากี้ ซึ่งเป็นมังกรไม้เส้าหลินผู้ยิ่งใหญ่ โดยบากี้อยู่ตระกูลเดียวกับปิ้งป่อง โดยปรากฏตัวเฉพาะตำนานมังกรเส้าหลิน
เจ้าหญิงไคล่า
เจ้าหญิงไคล่าแห่งภูเขาพันชั้นได้ถูกปลดปล่อยจากร่างสัตว์ประหลาดโดยพวกเส้าหลิน โดยเธอเป้นเจ้าของวัดใหม่และได้เชิญนักรบเส้าหลินมาดูแลวัด และได้ร่วมมือกับอาจารย์ดาฉีเปลี่ยนวู่หยาเป็นผี โดยปรากฏตัวเฉพาะตำนานมังกรเส้าหลิน ผู้พากษ์เสียงคือ เจนนิเฟอร์ เฮล
มูนาตะ
นักรบมังกรน้ำเส้าหลินรุ่นที่ 999 ที่ถูกขังอยู่ในขวดวิญญาณ โดยเธอได้บอกคิมิโกะว่า คิมิโกะเป็นนักขี่มังกรคนแรกของยุคใหม่(นักรบมังกรเส้าหลิน) ปรากฏตัวเฉพาะตำนานมังกรเส้าหลิน
พระอาจารย์เอียน
พี่ชายของเชสยัง โดยเอียนได้จับคู่กับมังกรที่เชสยังอยากจะจับคู่ด้วยจนเป็นนักรบมังกรเส้าหลิน แต่นั่นก็ทำให้เชสยังแค้นเอียน จนทำให้เชสยังละทิ้งความดีและได้กลายเป็นจอมปีศาจที่ใฝ่ฝันอยากจะครอบครองพลังวิญญาณของนักรบมังกรเส้าหลินทุกคน ปรากฏตัวเฉพาะตำนานมังกรเส้าหลิน
เส้นขนานที่ 55 องศาใต้
เส้นขนานที่ 55 องศาใต้ คือวงกลมละติจูดที่ 55 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก มหาสมุทรอินเดีย มหาสมุทรแปซิฟิก และทวีปอเมริกาใต้
ที่ละติจูดนี้ ดวงอาทิตย์จะมองเห็นได้เป็นเวลา 17 ชั่วโมง 22 นาที ในระหว่างครีษมายัน และ 7 ชั่วโมง 10 นาที ในระหว่างเหมายัน
วงศ์ปลาตั๊กแตนหิน
วงศ์ปลาตั๊กแตนหิน หรือ วงศ์ปลาตุ๊ดตู่ (Combtooth blennies, Scaleless blennies) เป็นวงศ์ของปลาทะเลขนาดเล็กวงศ์หนึ่ง ในอันดับปลาตั๊กแตนหิน (Blenniiformes) ใช้ชื่อวิทยาศาสตร์ว่า Blenniidae (/เบลน-นิ-อิ-ดี้/) จัดเป็นปลาจำพวกปลาเบลนนี่ หรือปลาตั๊กแตนหิน
มีรูปร่างเรียวยาวคล้ายปลาไหลหรือปลาบู่ขนาดเล็ก มีหัวทู่ขนาดใหญ่ ดวงตากลมโตอยู่ด้านหน้าของส่วนหัว เป็นปลาที่ไม่มีเกล็ด มีก้านครีบแข็งจะฝังอยู่ที่ครีบท้อง มีก้านครีบอ่อน 2-4 อัน ครีบท้องเป็นเส้นขนาดเล็ก 2 เส้นแตกต่างจากปลาบู่ อยู่ด้านหน้าครีบอกหรือครีบหู มีก้านครีบแข็งขนาดเล็กที่ครีบหลัง 3-17 อัน มีก้านครีบอ่อน 9-119 อัน มีก้านครีบแข็งที่ครีบก้น 2 อัน ครีบหางเป็นวงกลม ปากอยู่ด้านล่างของส่วนหัว จัดเป็นปลาขนาดเล็ก มีความยาวน้อยกว่า 15 เซนติเมตร ชนิดที่ใหญ่ที่สุดยาวถึง 52 เซนติเมตร มีลักษณะเด่นอีกประการ คือ มีฟันแหลมคมคล้ายหวีติดแน่น หรือขยับกรามที่ขากรรไกรได้ บางชนิดเป็นฟันเขี้ยว สามารถที่จะกัดสัตว์ที่มีขนาดใหญ่กว่ามากได้ เช่น ปลาอื่น หรือแม้แต่นักดำน้ำ ขณะที่บางสกุลจะมีต่อมพิษที่ฟันเขี้ยวนี้ ส่วนมากมีสีสันที่สวยงาม โดยเฉพาะในตัวผู้
เป็นปลาทะเลส่วนมาก กระจายพันธุ์ทั้งในมหาสมุทรแปซิฟิก, แอตแลนติก และอินเดีย จะอาศัยอยู่ตามพื้นทะเลในระดับความลึกตั้งแต่ 2-21 เมตร โดยหลบซ่อนอยู่ในซอกรูหินใต้น้ำ เป็นปลาที่มักไม่ค่อยอยู่นิ่ง จะว่ายเข้าว่ายออกรูที่อาศัยอยู่บ่อย ๆ หรือบางครั้งโผล่มาแต่หัวเพื่อสังเกตการณ์ มีพฤติกรรมวางไข่โดยตัวเมียวางไข่ในเปลือกหอยที่ว่างเปล่า ทั้งตัวผู้และตัวเมียจะช่วยกันดูแลไข่ มีเพียงไม่กี่ชนิดเท่านั้นที่พบได้ในน้ำกร่อยหรือน้ำจืด หากินโดยกินตะไคร่น้ำเป็นหลัก แต่หลายชนิดก็สามารถที่จะกินเนื้อหรือสัตว์น้ำตัวเล็ก ๆ หรือแม้แต่เศษอาหารที่ปลาใหญ่กินเหลือได้ โดยหากินใกล้ ๆ รูที่อาศัยอยู่
ถือเป็นวงศ์ที่ใหญ่ ปัจจุบันพบแล้วมากกว่า 300 ชนิด ใน 57 สกุล นับว่ามากที่สุดในบรรดาปลาเบลนนี่ทั้งหมด
ปลาในวงศ์นี้ มีความสำคัญในแง่ของการเลี้ยงเป็นปลาสวยงาม โดยมักที่จะนำมาเลี้ยงเพื่อทำความสะอาดตู้เลี้ยงเพื่อให้กำจัดตะไคร่น้ำ
วัดช่องลม (จังหวัดนนทบุรี)
วัดช่องลม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านช่องลม ตำบลบ้านใหม่ อำเภอปากเกร็ด จังหวัดนนทบุรี
วัดช่องลมสร้างชึ้นเมื่อราว พ.ศ. 2312 ในสมัยกรุงธนบุรี เล่ากันว่าเดิมได้ตั้งชื่อว่า วัดช้างล้ม ตามชื่อคลองสายหนึ่ง ด้วยในสมัยต้นกรุงศรีอยุธยา พระเจ้าอู่ทองได้ทรงยกพลมาตามแม่น้ำเจ้าพระยา ช้างศึกตัวหนึ่งเกิดล้ม (ตาย) ขณะกำลังว่ายข้ามน้ำบริเวณคลองสายนั้น (ปัจจุบันคลองสายนั้นมีชื่อว่า "คลองวัดช่องลม" มีสภาพตื้นเขิน แต่ยังเหลือสภาพคลองให้เห็น) เมื่อเวลาผ่านไปชื่อจึงเพี้ยนมาเป็น "วัดช่องลม" ส่วนวัดก็ทรุดโทรมลงไป เพิ่งจะฟื้นคืนกลับได้รับพระราชทานวิสุงคามสีมาเมื่อวันที่ 6 กรกฎาคม พ.ศ. 2472 โดยมีเจ้าอาวาสติดต่อกันมาคือ หลวงปู่เวิ่น หลวงปู่แจ่ม พระครูนนทโสภิตหรือหลวงพ่อเงิน (พ.ศ. 2482–2529) พระครูประโชติจันทวิมล (พ.ศ. 2530–2545) และพระครูสังฆรักษ์ รับช่วงต่อจนถึงปัจจุบัน
สิ่งโดดเด่นในวัด ได้แก่ พระพุทธรูปประทับยืนปูนปั้นสีทองปางประทานพร ตั้งอยู่ริมแม่น้ำเจ้าพระยา วัดมีเสาหงส์อันเป็นสัญลักษณ์ของวัดมอญ ภายในอุโบสถประดิษฐานพระประธาน ปางมารวิชัยซึ่งสร้างเลียนแบบศิลปะอยุธยา โดยมีพระอัครสาวก 2 องค์ นั่งคุกเข่าประนมหัตถ์อยู่ด้านหน้า มณฑปจัตุรมุขเป็นที่ประดิษฐานพระพุทธรูปปางมารวิชัยและรูปหล่อเกจิอาจารย์ต่าง ๆ
วัดมีวัตถุมงคล ได้แก่ ตะกรุดช้างมงคล มี 3 รูปแบบ คือ มหาลาภป้องกันภัย มหาเศรษฐี และมงคลมหาเสน่ห์ และยังมีช้างมงคลมหาเศรษฐีที่เชื่อว่าส่งผลให้ทำมาค้าขายคล่อง
ปีแยร์ เดอ แฟร์มา
ปีแยร์ เดอ แฟร์มา (Pierre de Fermat ; 17 สิงหาคม 1601 หรือ 1607/8 - 12 มกราคม 1665) เป็นชาวฝรั่งเศส ผู้เป็นนักกฎหมายประจำสภานิติบัญญัติประจำแคว้นตูลูซ และเป็นนักคณิตศาสตร์มือสมัครเล่นที่ได้ชื่อเสียงมาจากริเริ่มพัฒนาการหลายแขนงอันนำไปสู่แคลคูลัสกณิกนันต์ (infinitesimal calculus) รวมถึง การกะความเท่าเทียม (adequality) โดยเฉพาะอย่างยิ่ง เป็นที่นิยมกันว่า เขาค้นพบวิธีดั้งเดิมสำหรับคำนวณเส้นโค้งที่กว้างที่สุดและที่เล็กที่สุด อันเทียบได้กับ เส้นโค้งลักษณะเฉพาะ (characteristic curve) ในสมการเชิงอนุพันธ์ในวิชาการปัจจุบัน นอกจากนี้ เขายังเป็นมีชื่อเสียงในเรื่องงานค้นคว้าเกี่ยวกับทฤษฎีจำนวน ด้วย
วสันต์ อุตตมะโยธิน
วสันต์ อุตตมะโยธิน หรือชื่อเล่น โหน่ง ถือได้ว่าเป็นดารา LGBTQ มากความสามารถ ที่เริ่มยุคบุกเบิกแต่งแดร็กในเมืองไทย เป็นนักแสดงชาวไทย เธอเกิดเมื่อวันที่ 6 กรกฎาคม พ.ศ. 2498 ที่ กรุงเทพมหานคร จบการศึกษาจาก คณะการสื่อสารมวลชน มหาวิทยาลัยเชียงใหม่ เป็นที่รู้จักในภาพยนตร์หลายเรื่อง เช่น คู่แรด ฉันผู้ชายนะยะ ลิขิตรัก ขัดใจแม่ และ สายล่อฟ้า และผลงานละคร เหยี่ยวสาวมือใหม่, เฮง เฮง เฮง และ วังน้ำวน เป็นต้น
มิวสิกวิดีโอ
O.K.นะคะ - แคทรียา อิงลิช
ช่อมณี
ช่อมณี เป็นนามปากกาที่ใช้ในงานเขียนนิยาย ของ มณีรัตน์ อัศวิศราภรณ์ ซึ่งสร้างสรรค์ผลงานเขียนไว้มากมาย นอกจากนั้นในบางนิตยสารยังใช้อีกนามปากกาหนึ่ง คือ "แพรดาว"ด้วย งานเขียนเรื่องแรกที่ได้รับการตีพิมพ์ในนิตยสารรายปักษ์ "กาญจนา"(ปัจจุบันเลิกจำหน่ายไปแล้ว) ด้วยเรื่อง "ไอรัก  ไฟแค้น" ผลงานซึ่งทำให้ผู้อ่านรู้จัก "ช่อมณี" อย่างดี คือ "หมอกผลัดฟ้า"ซึ่งตีพิพม์ในนิตยสารรายสัปดาห์ "บางกอก" และผลงานอีกหลายเรื่องที่ลงในหนังสือของเครือบางกอกซึ่งสร้างชื่อเสียงให้เป็นที่รู้จักในกลุ่มนักอ่านไทย โดยมีแนวเขียนที่แปลกตาทั้งเนื้อหาและวิธีเขียนที่กระชับ เข้าใจง่ายและรวดเร็ว จึงเป็นที่นิยมในกลุ่มนักอ่านรุ่นใหม่ นิยายต่าง ๆ เคยเผยแพร่ในนิตยสารมีชื่อเสียงของเมืองไทย เช่น บางกอก ตะวันสแควร์ ภาพยนตร์บันเทิง ชีวิตรัก หญิงไทย เป็นต้น
ผลงานนิยาย
นิยายที่ได้เผยแพร่และเป็นที่ชื่นชอบในกลุ่มนักอ่าน อาทิเช่น ไอรัก ไฟแค้น หมอกผลัดฟ้า ใต้เงาบาป แปรดาว รัดเกล้าพิศวง นักล่าแต้มศูนย์ ทายาทมนต์ดำ เล่ห์สวรรค์ ทายาทอำพราง รักซ่อนลาย มุกเปื้อนทราย หงส์สะบัดลาย รากบุญ มนต์ชะตา และอื่นๆ ซึ่งมีทั้งเขียนในนามปากกา "ช่อมณี"หรือ "แพรดาว" มีหลากหลายแนวทั้งสะท้อนสังคมหรือการเมืองและแฟนตาซี ส่วนนิยายเล่มที่พิมพ์จำหน่ายมาแล้ว คือ หมอกผลัดฟ้า สนล้อลม รัดเกล้าพิศวง และ แปรดาว (ข้อมูลล่าสุดในปี พ.ศ. 2551) ต่อมาปี พ.ศ. 2552 ตีพิมพ์เล่มอีก คือ นักล่าแต้มศูนย์ และ บัญชารัก
ยอดสิงห์ ชูวัฒนะ
ยอดสิงห์ ชูวัฒนะ เป็นชาวจังหวัดสิงห์บุรี เกิดเมื่อ  21 มีนาคม พ.ศ. 2517 เสียชีวิตเมื่อ 13 ธันวาคม พ.ศ. 2545 หลังจากชกแพ้น็อค มาซามิตสุ อิเคดะ ยก 6 ที่ ญี่ปุ่นเพียง 4 วัน รวมอายุได้ 28 ปี สถิติการชก 18 ครั้ง ชนะ 13 (น็อค 8) เสมอ 1 แพ้ 4
อ้างอิง
หมวดหมู่ :นักมวยสากลชาวไทยรุ่นแบนตัมเวท
เจมส์ ดันน์
เจมส์ ฮาเวิร์ด ดันน์ (James Howard Dunn; 2 พฤศจิกายน ค.ศ. 1901 – 1 กันยายน ค.ศ. 1967) เป็นนักแสดงละครเวที ภาพยนตร์ และโทรทัศน์ชาวอเมริกัน ผู้ชนะเลิศรางวัลออสการ์ สาขานักแสดงสมทบชายยอดเยี่ยม จากบทบาทจอห์นนี โนแลน ในภาพยนตร์เรื่อง อะทรีโกรว์สอินบรุกลิน (1945) เขาปรากฏตัวเป็นประจำในละครซิตคอม อิตส์อะเกรตไลฟ์ ตั้งแต่ปี ค.ศ. 1954 ถึง 1956 และเป็นแขกรับเชิญในซีรีส์โทรทัศน์ยอดนิยมหลายเรื่องตั้งแต่ปี 1950 ถึงกลางคริสต์ทศวรรษ 1960 รวมถึงมีดวงดาวอยู่ในฮอลลีวูดวอล์กออฟเฟมสองดวงสำหรับวงการภาพยนตร์และโทรทัศน์
อีสต์ซัสเซกซ์
อีสต์ซัสเซกซ์ (East Sussex) เป็นเทศมณฑล (county) แห่งหนึ่งในประเทศอังกฤษ ตั้งอยู่ในเซาท์อีสต์อิงแลนด์ (ภาคการปกครองตะวันออกเฉียงใต้ของอังกฤษ)
อีสต์ซัสเซกซ์มีเขตแดนติดกับเทศมณฑลเคนต์, เทศมณฑลเซอร์รีย์, เทศมณฑลไบรตันและโฮฟ และเทศมณฑลเวสต์ซัสเซกซ์ และทางตอนใต้เป็นช่องแคบอังกฤษ
จอช สแตมเบิร์ก
จอชัว คอลลินส์ สแตมเบิร์ก (Joshua Collins Stamberg; เกิด 4 มกราคม พ.ศ. 2513) เป็นนักแสดงชาวอเมริกัน เขาเป็นนักแสดงประจำในซีรีส์แนวชีวิต-ตลกเรื่อง Drop Dead Diva ตั้งแต่ปี ค.ศ.2009-2012 และต่อมามีบทบาทสมทบในเรื่อง Parenthood (2013–14) และ The Affair (2014–17)
อ้างอิง
1970
มูลนิธิเซฟอะเบรน
มูลนิธิเซฟอะเบรน (Save A Brain Foundation) เป็นองค์การไม่แสวงหาผลกำไรตามมาตรา 501(c)(3) โดยมีเป้าหมายในการสร้างความตระหนักที่มีต่อมะเร็งกลัยโอบลาสโตมา ซึ่งเป็นเนื้องอกในสมองที่พบบ่อยที่สุด รวมถึงการระดมทุนด้วยความหวังในการหาวิธีรักษาโรคระยะสุดท้ายนี้ จนถึงปัจจุบัน มูลนิธิได้ระดมทุนหลายหมื่นดอลลาร์เพื่อการวิจัยโรคมะเร็งสมอง
จุดกำเนิด
แผนการในการก่อตั้งมูลนิธิเริ่มขึ้นในช่วงประมาณเดือนมกราคม ค.ศ. 2008 หลังจากเพื่อนสามคนที่เพิ่งจบการศึกษาจากมหาวิทยาลัยเซาเทิร์นแคลิฟอร์เนียได้ตัดสินใจที่จะก่อตั้งมูลนิธิเพื่อช่วยต่อสู้กับมะเร็งกลัยโอบลาสโตมา ผู้ร่วมก่อตั้งมูลนิธิ ได้แก่ จอร์จ โคฮัน, ไอแซก ไมเออร์ และซามูเอล ซิโดเวตสกี ในเวลานั้น พ่อของไอแซกเพิ่งได้รับการวินิจฉัยว่าเป็นโรคมะเร็งกลัยโอบลาสโตมา ซึ่งทำหน้าที่เป็นแรงผลักดันในการก่อตั้งมูลนิธิ
งานระดมทุน
มูลนิธินี้เป็นเจ้าภาพจัดงานการระดมทุนหลายครั้งทั่วสหรัฐ ซึ่งรวมถึงงานสำคัญในรัฐนิวยอร์กและรัฐแคลิฟอร์เนีย
หนึ่งในงานระดมทุนที่สำคัญครั้งแรกของมูลนิธิคือ "โบว์ลิงฟอร์เบรนส์" ซึ่งจัดขึ้นในเดือนเมษายน ค.ศ. 2009 ที่ลักกีสไตรก์เลนส์ ในแมนแฮตตัน รัฐนิวยอร์ก งานนี้ถือเป็นโอกาสสำคัญครั้งแรกสำหรับมูลนิธิในการดำรงอยู่และทำให้เป้าหมายเป็นที่รู้จักของคนทั่วไป โดยความสำเร็จของงานนี้ทำให้เกิดการจัดซ้ำเป็นประจำในอีกหลายปี
งานระดมทุนที่โดดเด่นอีกงานหนึ่งเกิดขึ้นในวันที่ 3 กันยายน ค.ศ. 2009 ที่ฮอลลีวูดโบล ในลอสแอนเจลิส รัฐแคลิฟอร์เนีย ซึ่งมีการแสดง 'รัสเซียนโรแมนติกส์วิธเดอะลอสแอนเจลิสฟิลฮาร์มอนิก' ในช่วงเย็น
กิจกรรมที่มีขนาดเล็กและบ่อยกว่า ได้แก่ การเยี่ยมชมวิทยาเขตยูนิเวอร์ซิตีพาร์กของมหาวิทยาลัยเซาเทิร์นแคลิฟอร์เนีย ในงานเหล่านี้ ตัวแทนของมูลนิธิจะแจกโบรชัวร์, ใบปลิว และเอกสารอื่น ๆ ซึ่งเน้นกิจกรรมของมูลนิธิและเป้าหมายในอนาคต รวมถึงรับสมัครนักศึกษาและอาจารย์เพื่อช่วยให้บรรลุเป้าหมายเหล่านี้
สมาคม
มูลนิธิทำงานอย่างใกล้ชิดกับแพทย์และนักวิทยาศาสตร์การแพทย์หลายคน รวมถึง ดร.โทมัส ซี. เฉิน จากมหาวิทยาลัยเซาเทิร์นแคลิฟอร์เนีย ดร.เฉินเชี่ยวชาญด้านวิทยามะเร็งระบบประสาท, การรักษาเนื้องอกในสมอง และไขสันหลังหลายชนิด ห้องปฏิบัติการของเขาเน้นการแปลงผลการวิจัยใหม่เป็นการทดลองทางคลินิก ด้วยความพยายามในการพัฒนาการรักษาแบบใหม่ที่มุ่งเป้าไปที่เซลล์เนื้องอกเพื่อทำลายโดยเฉพาะ โดยมีความเสียหายน้อยที่สุดต่อเซลล์ปกติ
พรรคคอมมิวนิสต์เนปาล (สหภาพ)
พรรคคอมมิวนิสต์เนปาล (สหภาพ) (Communist Party of Nepal (United); ภาษาเนปาล:नेपाल कम्यूनिष्ट पार्टी (संयुक्त)) เป็นพรรคการเมืองในเนปาล ก่อตั้งเมื่อ พ.ศ. 2550 ก่อนจะแยกตัวเป็นพรรคคอมมิวนิสต์เนปาล (สหภาพลัทธิมาร์ก) จันทรา เดโอ โจชิเป็นหัวหน้าพรรค ซูนิล มานันชาร์เป็นเลขาธิการทั่วไป ใน พ.ศ. 2551 ส.ส.ที่เป็นรักร่วมเพศคนแรกของเนปาลที่ได้รับเลือกตั้งคือ ซูนิล บาบู ปันต์ เป็นสมาชิกของพรรคนี้
อดุลย์ ศรีโสธร
อดุลย์ ศรีโสธร มีชื่อจริงว่า ร้อยตำรวจเอก อดุลย์ สุขสำราญ เกิดเมื่อ 30 พฤษภาคม พ.ศ. 2483 ที่อำเภอเมือง จังหวัดฉะเชิงเทรา มีสถิติการชกทั้งหมด 26 ครั้ง ชนะ 13 (น็อก 10) เสมอ 4 แพ้ 9
ประวัติ
อดุลย์ ศรีโสธร เป็นบุตรของนายชอบ นางสร้อย สุขสำราญ และเป็นพี่ชายแท้ ๆ ของ เด่น ศรีโสธร บิดาเสียชีวิตตั้งแต่อายุ 4 ขวบ อดุลย์เรียนหนังสือจนจบชั้น ป. 4 ที่โรงเรียนในตำบลลาดขวางแล้วไปเรียนต่อที่โรงเรียนเบญจมราชรังสฤษฎิ์ จากนั้นต่อที่โรงเรียนช่างกลปทุมวันรหัสประจำตัว 5552 และโรงเรียนเทคนิคกรุงเทพ
ฝึกมวยครั้งแรกกับครูอุทัย ผละธัญญะ ขึ้นชกมวยครั้งแรกเมื่ออายุ 14 ปี อดุลย์เป็นที่รู้จักเมื่อได้ครองแชมป์มวยรอบรุ่นจ้าวแผ่นดิน ชนะคะแนน คีรีศักดิ์ บาร์โบส เมื่อ พ.ศ. 2501 จากนั้นได้ครองแชมป์รุ่นเฟเธอร์เวทของเวทีลุมพินี และแชมป์รุ่นไลท์เวทของเวทีราชดำเนิน และยังชกชนะอภิเดช ศิษย์หิรัญ ดาวรุ่งในขณะนั้นได้ด้วย นอกจากนั้น อดุลย์ยังเคยชกกับซิงก้า นักมวยปล้ำชาวปากีสถาน โดยอดุลย์ชกแบบมวยไทย ซิงก้าชกแบบมวยปล้ำ ผลปรากฏว่าอดุลย์ใช้หมัดต่อยซิงก้าแพ้น็อคไปอย่างง่ายดาย
จนกระทั่ง พ.ศ. 2506 อดุลย์หาคู่ชกในแบบมวยไทยไม่ได้จึงหันไปชกมวยสากล ได้เป็นแชมป์รุ่นไลท์เวททั้งของเวทีลุมพินีและราชดำเนิน และมีชื่อเป็นรองแชมป์โลกด้วย มีโอกาสขึ้นชิงแชมป์ OPBF 2 ครั้งแต่ไม่สำเร็จ จึงกลับมาชกมวยไทยอีกครั้ง แต่การกลับมาคราวนี้ อดุลย์ไม่โด่งดังเหมือนเดิม ชกแพ้นักมวยที่เขาเคยชนะมาแล้วอย่าง อภิเดช ศิษย์หิรัญ เดชฤทธิ์ อิทธิอนุชิต และแพ้ วิชาญ ส.พินิจศักดิ์ถึง 4 ครั้ง